section_heading: Formalna definicija
paragraph_text: Nad skupom lambda izraza je definirana relacija ekvivalencije (ovdje označena kao <code>==</code>) koja obuhvaća intuitivan koncept da izrazi označuju istu funkciju. Ova relacija ekvivalencije je definirana pravilom α-konverzije i pravilom β-redukcije. Ponekad se definira alternativna relacija ekvivalencije, dobivena prihvaćanjem trećeg pravila zvanog η-konverzija.